CELEX: 32012D0752
Language: sl
Date: 2012-12-04 00:00:00
Title: 2012/752/EU: Izvedbeni sklep Komisije z dne 4. decembra 2012 o odobritvi laboratorija v Nekdanji jugoslovanski republiki Makedoniji za izvajanje seroloških testov za nadzorovanje učinkovitosti cepiva proti steklini (notificirano pod dokumentarno številko C(2012) 8757)  Besedilo velja za EGP

6.12.2012   
            
            
               SL
            
            
               Uradni list Evropske unije
            
            
               L 334/47
            
         IZVEDBENI SKLEP KOMISIJE
   z dne 4. decembra 2012
   o odobritvi laboratorija v Nekdanji jugoslovanski republiki Makedoniji za izvajanje seroloških testov za nadzorovanje učinkovitosti cepiva proti steklini
   (notificirano pod dokumentarno številko C(2012) 8757)
   (Besedilo velja za EGP)
   (2012/752/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe Sveta 2000/258/ES z dne 20. marca 2000 o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini (1), in zlasti člena 3(2) Odločbe,
   ob upoštevanju naslednjega:
   
               (1)
            
            
               Z Odločbo 2000/258/ES je bil francoski urad za varnost živil Agence française de sécurité sanitaire des aliments (AFSSA) iz Nancyja v Franciji (od 1. julija 2010 združen z uradom Agence nationale de sécurité sanitaire de l’alimentation, de l’environnement et du travail, ANSES) imenovan za posebni inštitut, pristojen za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini.
            
         
               (2)
            
            
               Navedena odločba določa tudi, da mora ANSES dokumentirati oceno laboratorijev v tretjih državah, ki so se prijavili za izvajanje seroloških testov za nadzorovanje učinkovitosti cepiva proti steklini.
            
         
               (3)
            
            
               Pristojni organ Nekdanje jugoslovanske republike Makedonije je vložil vlogo za odobritev laboratorija za steklino v okviru veterinarskega inštituta v navedeni tretji državi, ki bi izvajal takšne serološke teste. Navedeni vlogi je bilo priloženo pozitivno poročilo ANSES z dne 3. septembra 2012 o oceni navedenega laboratorija.
            
         
               (4)
            
            
               Navedeni laboratorij je zato treba odobriti za izvajanje seroloških testov za nadzorovanje učinkovitosti cepiva proti steklini pri psih, mačkah in belih dihurjih.
            
         
               (5)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   V skladu s členom 3(2) Odločbe 2000/258/ES se za izvajanje seroloških testov za nadzorovanje učinkovitosti cepiva proti steklini pri psih, mačkah in belih dihurjih odobri naslednji laboratorij:
   
               Laboratorij za steklino v okviru veterinarskega inštituta
            
         
               Veterinarska fakulteta
            
         
               Lazar Pop-Trajkov 5–7
            
         
               1000 Skopje
            
         
               Nekdanja jugoslovanska republika Makedonija
            
         Člen 2
   Ta sklep se uporablja od 1. januarja 2013.
   Člen 3
   Ta sklep je naslovljen na države članice.
   
      V Bruslju, 4. decembra 2012
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 79, 30.3.2000, str. 40.